มีเมนูใหม่ 2 เมนูรับเทรนด์สำหรับคนรักสุขภาพจอยจ้าก็สนใจอีกแล้ว แต่เพิ่งมีเมนูใหม่วันที่ ซึ่งโปร 1 แถม 1 หมดพอดี ก็เลยว่ารอโปรใหม่แล้วกัน แล้วโปรใหม่ก็มาเหมือนสั่งได้ แม้จะไม่ใช่ 1 แถม 1 แต่เป็น 2 แถม 1 ก็พอไหว เพราะความอยากมีมากกว่าค่ะ????

- Acai Mixed Berry Yogurt Frappuccino (อาซาอี มิกซ์ เบอร์รี่ โยเกิร์ต แฟรบปูชิโน่) แก้วเล็ก 170 บาท เป็นโยเกิร์ตและผลอาซาอีเบอร์รี่ ปั่นรวมกัน ท้อปปิ้งด้านบนด้วยครีมโฟม เมนูนี้มีใส่ไข่มุกป๊อบอาซาอีด้วยค่ะ

อาซาอี เบอร์รี่ ขึ้นชื่อว่าเป็น 1 ใน 10 ซุปเปอร์ฟรุตของโลก ที่อุดมไปด้วยวิตามินแร่ธาตุและกรดไขมันที่จำเป็นต่อร่างกาย แถมยังมีสรรพคุณช่วยต้านอนุมูลอิสระในระดับสูงสุด ประโยชน์ขนาดนี้ จอยจ้าก็ไม่รู้สึกผิดมากที่จะทานใช่มั้ยคะ ????

รสชาติอร่อยค่ะ ถูกใจ มีรสเปรี้ยวหวานลงตัว เนื้อแน่นๆของโยเกิร์ต อร่อยลงตัว ครีมโฟมเพิ่มความมันๆ ส่วนไข่มุกป๊อบรสอาซาอี เป็นแนวเป๊าะแป๊ะ แตกโป๊ะๆในปาก เปรี้ยวๆหวานๆ ทานเพลินอร่อยค่ะ ชอบค่ะแก้วนี้

ใครที่สนใจ ยังมีเมนูใหม่อีกเมนูที่ก็น่าลองคือ New Granola Dark Mocha Frappuccino ซึ่งขายเมนูใหม่ตั้งแต่วันที่ 1 สิงหาคม – 18 กันยายน นะคะ

ส่วนโปรโมชั่น ซื้อ 2 แถม 1 มีถึงวันที่ 18 สิงหาคมนี้ค่ะ